রাস্তায় বেরিয়ে হঠাৎ দেখা বরুণ ধবনের সঙ্গে। তাই নিজস্বী না তুলে কি আর ছেড়ে দেন ভক্তরা? না। ‘জুড়ুয়া টু’-এর নায়কের সঙ্গে রাস্তার মাঝে দেখা হতেই নিজস্বী তোলার আবদার করে বসেন এক তরুণী। আর সেই ভক্তদের সঙ্গে ছবি তুলতে গিয়ে ফাঁপরে পড়লেন বরুণ। মুম্বই পুলিশের তরফে বরুণের নিজস্বী তোলার ছবিটি টুইট করা হয়। এখানেই শেষ নয়। তার নীচে লেখা হয়, পরের বার বরুণের ওই ধরনের কীর্তি যদি নজরে আসে, তা হলে ই-চালান যাবে অভিনেতার বাড়িতে। সম্প্রতি রাস্তার সিগন্যালে দাঁড়িয়ে ভক্তদের সঙ্গে নিজস্বী তোলেন নায়ক। মুম্বই পুলিশের অভিযোগ, মাঝ রাস্তায় গাড়ির কাচ খুলে বিপজ্জনক ভাবে নিজস্বী তুলছিলেন বরুণ। এর পরেই ওই ছবি নিয়ে টুইটারে পোস্ট করা হয়। .@Varun_dvn These adventures surely work on D silver screen but certainly not on the roads of Mumbai! U have risked ur life,ur admirer’s & few others. V expect better from a responsible Mumbaikar & youth icon like U! An E-Challan is on d way 2 ur home. Next time, V will B harsher pic.twitter.com/YmdytxspGY বরুণ যে হেতু যুব সমাজের এক জন পরিচিত মুখ, তাই তিনি এ ধরনের কাজ তিনি করতে পারেন না। বিশেষ করে মুম্বইয়ের মতো ব্যস্ত রাস্তায়। মুম্বই পুলিশের তরফে এমন টুইট সামনে আসতেই ক্ষমাও চেয়ে নিয়েছেন বরুণ। এর পর আর এমনটা হবে না জানিয়েছেন তিনি।  My apologies 🙏 Our cars weren’t moving since we were at a traffic signal and I didn’t want to hurt the sentiment of a fan but next time I’ll keep safety in mind and won’t encourage this. https://t.co/MEJk56EksG Quite a galactic coincidence for the photographer to be on the same signal to capture your gesture, in a good intent nevertheless risky. Leaning out even in a stationary vehicle can be distracting for others considering your popularity. Glad you took our message in d right spirit https://t.co/jKqosfH6V3